**BEJÖTT A LEXUSNAK AZ HÉTÜLÉSES CROSSOVER: TAROL AZ RX L**

**Világszerte és Európában is csupán néhány hónapja kapható, a világ elsőszámú zöld prémium autógyártója, a Lexus legnépszerűbb modelljének hétüléses változata, mégis máris szárnyaló értékesítési darabszámokról érkeznek a hírek. Az** [**RX**](https://www.lexus.hu/car-models/rx/#hero) **kétségkívül a környezetbarát hibrid elektromos modelljeiről ismert Lexus legfontosabb modellje: két évtizedes története során mintegy 2.758.227 darab talált belőle gazdára. Az RX volt a világ első luxus SUV-ja, és ez volt az a modell a modell, amely a világon elsőként mutatta be a hibrid hajtást a prémium kategóriában. Az idén tavasszal bemutatott különleges,** [**RX L**](https://www.lexus.hu/discover-lexus/lexus-news/rx-l-reveal/#hero) **névre hallgató modellváltozat, 11 centiméterrel hosszabb a testvérmodelljénél, és ez a Lexus első európai hétüléses modellje, amely mind a kényelem, mind a vonzerő szempontjából új dimenziókat nyit meg a luxuskategóriájú Lexus crossoverek vásárlói számára. És hogy mennyire jött be ez a vásárlóknak? Nos, meglehetősen: a bemutatása óta eltelt néhány hónapban világszerte 17.580 ügyfél döntött a megvásárlása mellett, Európában pedig már 948 darab kelt el belőle.**

Az RX sorozat új tagja az olyan családok igényeire szabva készült, akik számára fontos a variálhatóság. Ennek kulcsa a harmadik sorban található, két önálló ülés, melyek segítségével extra ülőhely vagy könnyen kialakítható, praktikus raktér létesíthető. A Lexus az RX L esetében is hű volt a hibátlan kézműves kidolgozás és az omotenashi, azaz a japán vendégszeretet iránti elkötelezettségéhez. Az autót céljának megfelelően alakították ki, ezért a hátsó részt meghosszabbították, hogy senkinek ne kelljen kompromisszumot kötnie a kényelem vagy a minőség szempontjából. Minden részletet gondosan mérlegeltek, hogy a kiegészítő ülőhelyek tökéletesen működjenek, és minden részletükben ugyanolyan luxust és kényelmet nyújtsanak, mint a jármű többi része. Az elektromos mozgatásnak köszönhetően a leghátsó ülések gombnyomásra emelkednek ki vagy csukódnak össze. Kárpitozásuk alapfelszereltségként bőrből készült, és az új, háromzónás légkondicionálásnak köszönhetően a harmadik sor utasai maguk szabályozhatják a hőmérsékletet és a szellőzést. Az RX karosszériájának meghosszabbítása úgy történt, hogy ez ne befolyásolja az autó elegáns formáját, kupészerű megjelenését és könnyű irányíthatóságát. A Lexus RX története számos innovációval büszkélkedhet; húsz évvel ezelőtti megjelenése idején például ez a modell volt a luxus SUV kategória úttörője. A Lexus RX 400h 2005-ös bemutatkozása pedig abból a szempontból volt úttörő, hogy az önmagát töltő hibrid rendszer ekkor vált elérhetővé a prémium kategóriában, így alapozva meg a Lexus hibrid technológiában elért műszaki vezető szerepét a luxusautók gyártói között. Világszinten eddig több, mint 2,7 millió RX talált gazdára, és ezzel ez a típus vált a Lexus kínálatának központi modelljévé. Az új RX L tovább javítja majd a modell piaci helyzetét, hiszen a modern családok elsődleges igényeit elégíti majd ki a prémium autók piacán. A formai változásoktól és a plusz ülések miatt szükséges változtatásoktól eltekintve a az RX L ugyanazokat a népszerű és jól bevált értékeket kínálja, mint az ötüléses modell. A kocsi teljesítményéről, hajtásláncáról, menetdinamikájáról és felszereltségéről a sajtóanyag következő fejezeteiben nyújtunk részletes információt.

**Garantált kényelem: az RX L révén a Lexus RX még komfortosabb és kényelmesebb lett**

Sok hétüléses jármű esetében ismert az a jelenség, hogy az extra üléseket egyszerűen csak bepréselik egy már meglévő ötüléses karosszériájába, amitől az utastér nagyon zsúfolt lesz. Az omotenashi szellemiségéhez híven a Lexus olyan kifinomult mérnöki megoldásokat használt, melyeknek köszönhetően a harmadik sor ülései kényelmesek és könnyen elérhetők. Habár az RX L megőrzi az ötüléses RX kupés profilját, a harmadik sorban ülőknek mégis megfelelő fejtér áll rendelkezésre. Ezt úgy érték el, hogy a hátsó szélvédő kicsit meredekebb szögben áll. A második sor üléspadja is kissé magasabb, így a harmadik sorban ülők lábának is bőséges hely jut. A leghátsó ülések gyermekek számára bármilyen úton ideálisak, felnőtteknek pedig rövidebb utakra kényelmesek. A harmadik sor üléseinek elérését úgy könnyítették meg, hogy a második sor ülésének oldalán elhelyezett kart megérintve az üléstámla előredől, és az ülés előresiklik. A padló lépcsőzetes kialakítása mutatja az utat, és az ülést úgy alakították ki, hogy a be- vagy kiszálló utas ruhája semmilyen kiálló beltéri elembe vagy alkatrészbe ne akadhasson be. A második sor ülései 40:20:40 arányban osztottak, és az RX L hosszabb kialakításának köszönhetően 150 mm-es pályán mozgathatók. Ez az állíthatósági intervallum hosszabb, mint a jelenlegi hétüléses SUV-k bármelyikénél. Nincs kompromisszum a leghátsó ülések minőségi kidolgozása tekintetében sem. Ezeket az üléseket alapfelszereltségként ugyanazzal a finom bőrrel kárpitozták, mint az utastér más elemeit, kényelmüket pedig két pohártartó és a légkondicionáló kezelőszervei fokozzák. Az RX L klimatizálása háromzónás, így a hőszabályozás és a szellőzés a harmadik sorban is önálló kezelőszervekkel irányítható. A magasabb felszereltségi szintű változatokon két USB csatlakozó is található, így a gyerekek hosszabb utakon játszhatnak, vagy filmet is nézhetnek.

**Megtervezett kényelem**

Az új Lexus RX L harmadik sorának ülései nemcsak komfortosak, hanem kényelmesen nyithatók és csukhatók is. Elég egy gombot megnyomni a második sor ülésein vagy a csomagtérben, és az ülések kinyílnak vagy belesimulnak a csomagtartó padlójába. Amikor az üléseket behajtják, a csomagtér padlója 1067 mm hosszú és teljesen sík lesz. A csomagokat egy összecsukódó kalaptartó fedi el a kíváncsi pillantások elől. A kalaptartót használaton kívül a padló alá lehet rejteni. Az RX L-ben a csomagok rakodását még egyszerűbbé teszi az elektromosan nyitható és csukható csomagtérajtó, amely egy érintés nélküli szenzor segítségével, akár egy kéz- vagy vállmozdulattal is kinyitható, feltéve, ha a jármű érzékeli az okos kulcs közelségét.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com